#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.) šādus grozījumus:

1. Papildināt 1. panta 2. punktu ar t) apakšpunktu šādā redakcijā:

„t) zemnieku (zvejnieku) saimniecības īpašnieks, kas ir darba tiesiskajās attiecībās ar savu zemnieku (zvejnieku) saimniecību.”.

1. Papildināt 5. panta pirmo daļu pēc vārdiem "kā diplomātisko un konsulāro dienestu pildošas personas laulātais” ar vārdiem "Latvijas Republikas pārstāvja Eirojustā (turpmāk – Eirojusta pārstāvis) laulātais, kurš uzturas attiecīgajā ārvalstī,”;
2. 6. pantā:

papildināt ceturto daļu ar 13. punktu šādā redakcijā:

„13) personas, kuras uzturas attiecīgajā ārvalstī kā Eirojusta pārstāvja laulātais”;

papildināt piekto daļu ar 9. punktu šādā redakcijā:

„9) personas, kuras uzturas attiecīgajā ārvalstī kā Eirojusta pārstāvja laulātais”.

1. Papildināt 12. panta pirmo daļu ar otro teikumu šādā redakcijā: „Obligātās apdrošināšanas iemaksas ir prioritāras attiecībā pret pārējiem likumā „Par nodokļiem un nodevām” noteiktajiem nodokļiem.”.
2. Papildināt 14. panta divdesmito daļu ar otro teikumu šādā redakcijā: „Obligāto iemaksu objektu nosaka proporcionāli periodam, kurā profesionālam sportistam ir darba ņēmēja statuss, kā arī nepiemēro par tām taksācijas gada kalendāra dienām, kurās profesionāls sportists atrodas bērna kopšanas atvaļinājumā, kurās darba ņēmējam (bērna tēvam) ir piešķirts atvaļinājums sakarā ar bērna piedzimšanu, kurās darba ņēmējs atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, vai par pārejošas darbnespējas, grūtniecības un dzemdību atvaļinājuma kalendāra dienām, par kurām ir izsniegta darbnespējas lapa "B".”.
3. Aizstāt 17. pantā vārdus „Valsts kase ieskaita katrā speciālajā budžetā atbilstoši gadskārtējā valsts budžeta likumā noteiktajam šā speciālā budžeta ieņēmumu īpatsvaram” ar vārdiem un skaitli „iemaksā vienotajā nodokļu kontā un to attiecināšanu starp budžetiem un ieskaitīšanu speciālajos budžetos nodrošina atbilstoši šā likuma 22. pantam.”.

7. 19. pantā:

aizstāt pirmās daļas 1. punktā skaitļus un vārdus „9., 11. un 12. punktā” ar skaitļiem un vārdiem „9., 11., 12. un 13. punktā”;

aizstāt pirmās daļas 2. punktā skaitļus un vārdus „7. un 8. punktā” ar skaitļiem un vārdiem „7., 8. un 9. punktā”;

papildināt otro daļu ar otro teikumu šādā redakcijā: „Obligātās iemaksas no valsts pamatbudžeta vai speciālajiem budžetiem pensiju apdrošināšanai netiek veiktas par pārskata mēnešiem, par kuriem tiek veiktas obligātās iemaksas pensiju apdrošināšanai saskaņā ar šā likuma V¹ nodaļu.”.

8. 20.¹ pantā:

papildināt otro daļu pēc vārdiem „precizēt triju gadu laikā” ar vārdiem „pēc likumā noteiktā mēneša ziņojuma iesniegšanas termiņa”;

papildināt ceturto daļu pēc vārdiem „atbilstoši Valsts pārvaldes iestāžu nodarīto zaudējumu atlīdzināšanas likumam” ar vārdiem „un Kriminālprocesā un administratīvo pārkāpumu lietvedībā nodarītā kaitējuma atlīdzināšanas likumam”.

9. Izteikt 20.² panta ceturto daļu šādā redakcijā:

„(4) Darba devējs iemaksā vienotajā nodokļu kontā obligātās iemaksas par katru darba ņēmēju, ar kuru ir izbeigtas darba attiecības un kuram sākotnēji tika piešķirtas akciju pirkuma tiesības, līdz pārskata mēnesim sekojošā mēneša 23. datumam pēc tam, kad gūts ienākums no akciju pirkuma tiesību īstenošanas.”.

10. 21. pantā:

izteikt pirmo daļu šādā redakcijā:

„(1) Darba devējs iemaksā vienotajā nodokļu kontā obligātās iemaksas par katru darba ņēmēju reizi mēnesī līdz pārskata mēnesim sekojošā mēneša 23. datumam.”;

aizstāt otrajā daļā vārdus „speciālā budžeta kontā” ar vārdiem „vienotajā nodokļu kontā”;

aizstāt trešajā, 3.¹ un ceturtajā daļā skaitli „15” ar skaitli „23”;

papildināt pantu ar vienpadsmito daļu šādā redakcijā:

„(11) Darba devējam ir pienākums mēneša laikā pēc tiesas sprieduma vai attiecīgās valsts pārvaldes iestādes lēmuma par darba samaksas piedziņu spēkā stāšanās veikt obligātās iemaksas par darba ņēmēju.”.

11. Izteikt 22. pantu šādā redakcijā:

„22.pants. Obligātās iemaksas ieskaitīšana speciālo budžetu kontos

(1) Valsts ieņēmumu dienests katru darbdienu vienotajā nodokļu kontā ieskaitītos ieņēmumus novirza prioritāri uz darba devēja vai pašnodarbinātā deklarētajām obligātajām iemaksām un, pamatojoties uz gadskārtējā valsts budžeta likumā noteikto obligāto iemaksu ieņēmumu sadalījumu, veic vienotajā nodokļu kontā saņemto un uz obligātajām iemaksām novirzīto obligāto iemaksu ieņēmumu attiecināšanu uz speciālajiem budžetiem un valsts pamatbudžetu.

(2) Pēc šā panta pirmajā daļā veiktās attiecināšanas, Valsts ieņēmumu dienests uz sociālās apdrošināšanas speciālo budžetu ieņēmumiem attiecināmo daļu katru darbdienu ieskaita valsts sociālās apdrošināšanas iemaksu sadales kontā.

(3) Valsts kase katru darbdienu valsts sociālās apdrošināšanas iemaksu sadales kontā pieejamos līdzekļus ieskaita sociālās apdrošināšanas speciālo budžetu kontos atbilstoši gadskārtējā valsts budžeta likumā noteiktajam sociālās apdrošināšanas ieņēmumu īpatsvaram.

(4) Ja, plānojot gadskārtējo valsts budžeta likumu, kādā no speciālajiem budžetiem ieņēmumi un iepriekšējo gadu līdzekļu atlikums nesedz gadskārtējā budžeta izdevumus, bet citā speciālajā budžetā ir līdzekļu atlikums, aprēķinot katra speciālā budžeta ieņēmumu īpatsvaru, tajā iekļauj finansējumu budžeta izdevumu segšanai.”.

12.  23. pantā:

aizstāt pirmajā daļā vārdus „obligāto iemaksu veikšanai noteiktajam termiņam” ar vārdiem un skaitli „līdz pārskata mēnesim sekojošā mēneša 17. datumam”;

aizstāt 1.5daļā vārdus „obligāto iemaksu veikšanai noteiktajam termiņam” ar vārdiem un skaitli „līdz pārskata mēnesim sekojošā mēneša 17. datumam”;

aizstāt otrajā daļā vārdus „obligāto iemaksu veikšanai noteiktajam termiņam” ar vārdiem un skaitli „ceturksnim sekojošā mēneša 17. datumam”;

aizstāt 2.¹ daļā skaitli „15” ar skaitli „17”;

papildināt pantu ar sesto daļu šādā redakcijā:

„(6) Darba devējam ir pienākums mēneša laikā pēc tiesas sprieduma vai attiecīgās valsts pārvaldes iestādes lēmuma par atlīdzības par darba piespiedu kavējumu piedziņu vai laikus neizmaksātiem darba ienākumiem spēkā stāšanās iesniegt šā panta pirmajā daļā minēto informāciju Valsts ieņēmumu dienestā. Ja darba devējs nav iesniedzis minēto informāciju, Valsts ieņēmumu dienests, pamatojoties uz personas iesniegumu un iesniegto tiesas spriedumu vai iestādes lēmumu, precizē darba devēja ziņojumus par obligāto iemaksu objektu un obligātajām iemaksām, sadalot obligāto iemaksu objektu un obligātās iemaksas proporcionāli par visu periodu, ja sadalījums neizriet no tiesas sprieduma vai iestādes lēmuma.”.

13. Izteikt 23.¹ panta otro daļu šādā redakcijā:

„(2) Autoratlīdzības (autortiesību un blakustiesību atlīdzības) izmaksātājs obligātās iemaksas veic vienotajā nodokļu kontā līdz pārskata mēnesim sekojošā mēneša 23. datumam.”.

14. Izteikt 23.² panta pirmās daļas 2. punkta otro teikumu šādā redakcijā:

„Obligātās iemaksas pensiju apdrošināšanai pašnodarbinātais veic, sākot ar to taksācijas gada mēnesi, kurā ienākumi no gada sākuma sasniedz 50 euro, un obligātās iemaksas neveic no ienākuma, kas no gada sākuma nepārsniedz 50 *euro*.”.

15. Aizstāt 23.³ panta otrajā daļā skaitļus un vārdus „23.² panta 2. punktu” ar skaitļiem un vārdiem „23.² panta pirmās daļas 2. punktu un otro daļu”.

16. Pārejas noteikumos:

aizstāt 49. punktā vārdus un skaitli „katru gadu līdz 1. oktobrim” ar vārdiem un skaitļiem „līdz 2021. gada 1. oktobrim un pēc tam ik pēc trim gadiem līdz 1. oktobrim”;

papildināt pārejas noteikumus ar 67. un 68. punktu šādā redakcijā:

„67. Ģenerālprokuratūra līdz 2019. gada 1. janvārim iesniedz aģentūrā informāciju par šā likuma 6. panta ceturtās daļas 13. punktā un piektās daļas 9. punktā minētajām personām, par kurām nav veiktas obligātās iemaksas kā par Eirojusta pārstāvja laulāto, par laulātā uzturēšanās periodu ārvalstī, bet ne agrāk kā no 2004. gada 1. maija, norādot personas vārdu, uzvārdu, personas kodu, datumu, kad persona izbraukusi uz attiecīgo ārvalsti kā Eirojusta pārstāvja laulātais, kā arī datumu, kad persona atgriezusies no attiecīgās ārvalsts.

68. Grozījumi šā likuma 12. panta pirmajā daļā, 17. pantā, 20.² panta ceturtajā daļā, 21. panta pirmajā, otrajā, trešajā, 3.¹ un ceturtajā daļā, 22. pantā un 23.¹ panta otrajā daļā par iemaksu ieskaitīšanu vienotajā nodokļu kontā un grozījumi 23. panta pirmajā,1.5, otrajā un 2.¹ daļā par darbību veikšanu konkrētos datumos stājas spēkā 2021. gada 1. janvārī.”.

Iesniedzējs:

Labklājības ministrs Jānis Reirs